Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 197

m) bármi egyéb lehetséges tisztázandó körülmény. 14.2 Bármely Fél kompetens hatósága kezdeményezheti egy közös művelet elindítását. A D.1. Mellékletben bármely Fél rögzítheti a beérkező kérések feldolgozására vonatkozó eljárást. Ha nincs rögzített eljárás, a D.1. Melléklet szerint kijelölt nemzeti kapcsolattartó pont nyújt segítséget a többi Félnek, hogy kérésüket a kompetens hatósághoz juttathassák el. 15. Határon átnyúló műveletek közvetlen veszély esetén 15.1. A D.2. Melléklet rögzíti a Szerződés 25. Cikk (3) bekezdése értelmében haladéktalanul értesítendő hatóságok körét. 15.2 Ezen hatóságok elérhetőségeiben bekövetkezett bármely változásról a többi Félnek a D.2. Mellékletben felsorolt nemzeti kapcsolattartó pontját a lehető leghamarabb tájékoztatni kell. 2007/147/II. szám 16. Fegyverek, lőszerek és felszerelés szállítása A D.3 Mellékletben minden Fél felsorolja azokat a fegyvereket, lőszereket és felszereléseket, amelyeket a Szerződés 28. Cikk (1) bekezdés harmadik mondata értelmében tilos szállítani, a fegyvereket, lőszereket és felszereléseket, amelyeket tilos használni és ennek jogi feltételeit, a Szerződés 28. Cikk (2) bekezdése értelmében, valamint a Szerződés 28. Cikk (5) bekezdése szerinti gyakorlati feltételeket.

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes